smcproject/ml-wiki-sentences huggingface dataset:
1980 –കളിൽ, അസുഖവും വാർദ്ധക്യവും വകവയ്ക്കാതെ, ഇസ്ലാമിക നിയമങ്ങൾക്ക് വിരുദ്ധവും വ്യക്തമായി സ്ത്രീകൾക്കെതിരായതുമായ ഇസ്ലാമിക നിയമങ്ങൾ പാസാക്കിയതിന് അവർ പട്ടാള ജനറലിനെ പരസ്യമായി വിമർശിച്ചു.
പട്ടാള ജനറൽ, സമൂഹത്തിലെ അവരുടെ സ്ഥാനമാനങ്ങളോടും നേട്ടങ്ങളേയും മാനിച്ച് അവർക്കെതിരെ നടപടികളെടുത്തില്ല.
1990 ജൂൺ 13-ന് അന്തരിച്ച ബീഗം ലിയാഖത്ത് അലി ഖാന്റെ മൃതശരീരം ഭർത്താവിന്റം ശവകുടീരത്തിനു സമീപം ഖ്വയിദ്-ഇ-ആസാം ശവകുടീരത്തിൽ അടക്കം ചെയ്തു.
അവലംബം 1 2 ↑ Profile of Ra'ana Liaquat Ali Khan ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ Life devoted to human welfare, Dawn, Muneeza Shamsie, 11 June 1982 ↑ ↑
റാണാ അയ്യൂബ് ഇംഗ്ലീഷ് വിലാസം https://ml.wikipedia.org/wiki/Rana_Ayyub
ഭാരതീയയായ മാധ്യമ പ്രവർത്തകയാണ് റാണാ അയ്യൂബ് .
നേരത്തെ തെഹൽക്കയിൽ ജോലി ചെയ്തിരുന്ന അവർ ഇപ്പോൾ സ്വതന്ത്ര മാധ്യമ പ്രവർത്തകയാണ്.
നവംബർ 2013, ൽ തെഹൽക്കയിൽ നിന്നു രാജി വെച്ചു.
തെഹൽക്ക പത്രാധിപരായിരുന്ന തരുൺ തേജ്പാൽ ഉൾപ്പെട്ട ഒരു ലൈംഗികാതിക്രമ ആരോപണം സ്ഥാപനം കൈകാര്യം ചെയ്ത രീതിയിൽ പ്രതിഷേധിച്ചായിരുന്നു രാജി.
നരേന്ദ്രമോദിക്കും ബി.ജെ.പി. ക്കുമെതിരെ അതി രൂക്ഷമായ വിമർശനം അവർ ഉയർത്തിയിരുന്നു.
ഗുജറാത്ത് കലാപത്തെ കുറിച്ചുള്ള റാണയുടെ ഫീച്ചർ എക്കാലത്തെയും 20 മികച്ച മാസികാ ഫീച്ചറുകളിലൊന്നായി ഔട്ട്‍ലുക്ക് മാസിക തെരഞ്ഞെടുത്തിരുന്നു.
ഈ ഫീച്ചർ പിന്നീട് അവർ ഗുജറാത്ത് ഫയൽസ്: അനാറ്റമി ഓഫ് എ കവർ അപ്പ് എന്ന പേരിൽ പുസ്തകമായി പ്രസിദ്ധീകരിച്ചു.
പുരസ്കാരങ്ങളും ബഹുമതികളും ഒക്ടോബർ 2011, ൽ മാധ്യമ രംഗത്തെ മികവിനുള്ള സൻസ്കൃതി പുരസ്കാരം.
2016, ൽ മുസ്ലീം മിറർ മികച്ച മാധ്യമ പ്രവർത്തകയായി തെരഞ്ഞെടുത്തു.
തെഹൽക്ക ടീമിലെ തരുൺ തേജ്പാലും ഷോമാ ചൗധരിയും അയ്യൂബിന്റെ ഗുജറാത്ത് പരമ്പര തങ്ങൾ ഉപേക്ഷിച്ചു എന്ന റാണയുടെ  അവകാശവാദങ്ങളെ ഖണ്ഡിച്ചിരുന്നു.
അത് പൂർണ്ണമായിരുന്നില്ലെന്നായിരുന്നു അവരുടെ നിലപാട്.
2016 ൽ  ഖത്തറിൽ നടന്ന ഡോ. എ.പി.ജെ അബ്ദുൽകലാം ജൻമദിനാചരണ ചടങ്ങിൽ റാണയെ പങ്കെടുപ്പിക്കരുതെന്ന ഇന്ത്യൻ എംബസിയുടെ നിർദ്ദേശം വിവാദമായി.
ഗുജറാത്ത് കലാപത്തെ കുറിച്ചുള്ള പുസ്തകം എഴുതിയശേഷം ദുരനുഭവങ്ങൾ തുടരുകയാണെന്നും മോദി ഭരണകൂടം തന്നെ വേട്ടയാടുകയാണെന്നും, ഖത്തറിൽ ഇന്ത്യൻ എംബസി ഇടപെട്ട് താൻ പ്രസംഗിക്കേണ്ട ചടങ്ങിൽ നിന്ന് തന്നെ ഒഴിവാക്കിയത് അതിന്റെ തെളിവാണെന്നും റാണാ അയ്യൂബ് ആരോപിച്ചു.
അഭിനന്ദനങ്ങൾ
രാമചന്ദ്ര ഗുഹ റാണയുടെ ഗുജറാത്ത് പുസ്തകത്തിനു പിന്നിലെ ധൈര്യത്തെ പ്രകീർത്തിച്ചിരുന്നു.
അവലംബം പുറം കണ്ണികൾ Rana Ayyub എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Rana Ayyub at NDTV
വിരുംഗ പർവ്വതം ഈ ലേഖനത്തിന്റെ വ്യാകരണം, ശൈലി, കെട്ടുറപ്പ്, അക്ഷരങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
ആഫ്രിക്കയിലെ ഏറ്റവും സജീവമായ വിരുംഗ പർവതവ്യവസ്ഥയിൽപ്പെടുന്ന അഗ്നിപർവ്വതമാണ് നൈരാഗോംഗോ.
ഉയരം 3470 മീ.
ലോകത്തിലെ ഏറ്റവും വലിയ ലാവ ഈ അഗ്നിപർവ്വതത്തിന്റെ  ഗർത്തത്തിലാണ് .
പൊട്ടിത്തെറിയുടെ സമയത്ത്, ലാവ ഏതാണ്ട് പൂർണ്ണമായും പുറത്തേക്ക് ഒഴുകി മണിക്കൂറുകൾക്കുള്ളിൽ എല്ലാം നശിപ്പിക്കുന്നു.
അതിനുശേഷം, അവ വീണ്ടും ഗർത്തം നിറയ്ക്കുന്നു.
റിപ്പബ്ലിക്ക് ഓഫ് കോംഗോയിലെ സൈനിക സാഹചര്യം കാരണം, ഗർത്തം ഇപ്പോഴും നന്നായി പര്യവേക്ഷണം ചെയ്യപ്പെട്ടിട്ടില്ല.
പത്തൊൻപതാം നൂറ്റാണ്ടിന്റെ അവസാനം മുതൽ ഭയങ്കരമായ നൈരാഗോംഗോയുടെ 34 പൊട്ടിത്തെറികൾ രേഖപ്പെടുത്തിയിട്ടുണ്ട്.
അപര്യാപ്തമായ സിലിക്കേറ്റുകൾ അടങ്ങിയിരിക്കുന്നതിനാൽ അതിന്റെ ലാവ വളരെ ദ്രാവകമാണ്.
ഇക്കാരണത്താൽ, ഇത് അതിവേഗം വ്യാപിക്കുകയും മണിക്കൂറിൽ 100 \u200b\u200bകിലോമീറ്റർ വേഗതയിൽ എത്തുകയും ചെയ്യുന്നു.
ഈ സവിശേഷത നൈരഗോംഗോയെ ഈ ഗ്രഹത്തിലെ ഏറ്റവും അപകടകാരിയാക്കുന്നു.
1977-ൽ ലാവയുടെ ഒരു വലിയ കൂട്ടം അടുത്തുള്ള പട്ടണത്തിൽ എത്തി.
ഗർത്തത്തിന്റെ മതിൽ വിണ്ടുകീറിയതാണ് കാരണം.
ഈ ദുരന്തത്തിൽ നൂറുകണക്കിന് ആളുകൾ മരിച്ചു.
2002 ൽ മറ്റൊരു വലിയ പൊട്ടിത്തെറി സംഭവിച്ചു, തുടർന്ന് 400 ആയിരം പേരെ ഒഴിപ്പിച്ചു, അതിൽ 147 പേർ മരിച്ചു.
ഈ നൈരാഗോംഗോ ലോകത്തിലെ ഏറ്റവും അപകടകാരിയായി കണക്കാക്കപ്പെടുന്നുണ്ടെങ്കിലും, അരലക്ഷത്തോളം ആളുകൾ സമീപത്തുള്ള വാസസ്ഥലങ്ങളിൽ താമസിക്കുന്നു.
↑ http://www.britannica.com/place/Virunga-Mountains
വിരുദ്ധാഹാരം ഈ ലേഖനം ഒരു അനാഥലേഖനമാണ് .
ചില ആഹാര പദാർഥങ്ങൾ ഒന്നിച്ചു പാചകം ചെയ്യുന്നത് മൂലമോ കൂട്ടിച്ചേർക്കുക വഴിയോ വിഷമയമാകുകയും തൽഫലമായി ഇത് ശരീരത്തിനു ഹാനികരമാകുകയും ആരോഗ്യപ്രശ്നങ്ങൾക്കു വഴിവെയ്ക്കുകയും ചെയ്യുന്നു.
ആയുർവേദത്തിൽ ഇവയെ വിരുദ്ധാഹാരം എന്നു വിവക്ഷിക്കുന്നു .
ചില തരം ആഹാരസാധനങ്ങൾ ഒന്നുചേർന്നാൽ‍ ശരീരത്തിലെ ത്രിദോഷങ്ങളെ ഇളക്കി രോഗങ്ങൾക്കു കാരണമാകുമെന്ന് ആയുർ‌വേദത്തിൽ ഒരു വിശ്വാസമുണ്ട്.
പതിവായി വിരുദ്ധാഹാരം കഴിച്ചാൽ ത്വക്‌രോഗങ്ങളും വാത രോഗങ്ങളും വരാനുള്ള സാധ്യത കൂടുമത്രെ.
പാലും മത്സ്യവും, മോരും മുതിരയും ഉദാഹരണങ്ങളായി പറയപ്പെടുന്നു.
മോരും മുതിരയും എന്ന ഒരു ചൊല്ലുതന്നെയുണ്ട്.
വിരുദ്ധാഹാരങ്ങളായി പറയപ്പെടുന്നവയിൽ ചിലത് ഒന്ന് രണ്ട് വെണ്ണ ഇലക്കറികൾ മത്തങ്ങ പാൽ മത്തങ്ങ പാൽക്കട്ടി മത്തങ്ങ മുട്ട മത്തങ്ങ ധാന്യങ്ങൾ മീൻ മോര് ചെമ്മീൻ മോര് മീൻ മുളപ്പിച്ച ധാന്യങ്ങൾ മീൻ തേൻ മീൻ ഉഴുന്ന്‌ പാല് ആട്ടിറച്ചി പാൽ പോത്തിറച്ചി പാൽ ചക്കപ്പഴം പാൽ മാമ്പഴം പാൽ ഇളനീർ പാൽ ൾ പാൽ നെല്ലിക്ക പാൽ ചെമ്മീൻ പാൽ നാരങ്ങ കൂൺകറി മീൻ കൂൺകറി മോര് കൂൺകറി നെയ്യ് കൂൺകറി മാംസം ആട്ടിറച്ചി തേൻ ആട്ടിറച്ചി ഉഴുന്ന് ആട്ടിറച്ചി പാൽ പൈനാപ്പിൾ ഉഴുന്ന്‌ പൈനാപ്പിൾ പാൽ പൈനാപ്പിൾ തൈര്‌ പൈനാപ്പിൾ നെയ്യ്‌ പൈനാപ്പിൾ തേൻ വെള്ളം തേൻ (തുല്യ അളവ്) ചൂടുചോറ് തൈര്‌
തേൻ ചൂടാക്കി കഴിക്കുകയോ ചൂടുള്ള ആഹാര സാധനത്തിൽ തേൻ ഒഴിച്ചു കഴിക്കുകയോ അരുത് എന്നും വിശ്വാസമുണ്ട്.
ആയുർവേദവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
വിരുതൻ ശങ്കു ഇംഗ്ലീഷ് വിലാസം https://ml.wikipedia.org/wiki/Viruthan_sanku
ഓറിയന്റൽ മൂവീസിന്റെ ബാനറിൽ പി.കെ. സത്യപാൽ നിർമിച്ച മലയാളചലച്ചിത്രമാണ് വിരുതൻ ശങ്കു .
ഈ ചിത്രത്തിന്റെ വിതരണം അസ്സോസിയേറ്റഡ് പിക്ചേഴ്സും ചന്ദ്രതാരയും ചേർന്നുനടത്തി.
1968 ഏപ്രിൽ 11-ന് ഈ ചിത്രം കേരളത്തിൽ പ്രദർശനം തുടങ്ങി.
അഭിനേതാക്കൾ തിക്കുറിശ്ശി സുകുമാരൻ നായർ അടൂർ ഭാസി ശങ്കരാടി സി.എ. ബാലൻ പഞ്ചാബി പി.കെ. സത്യപാൽ കൊട്ടാരക്കര ശ്രീധരൻ നായർ അംബിക ടി.ആർ. ഓമന കോട്ടയം ശാന്ത ടി.കെ. ബാലചന്ദ്രൻ കടുവാക്കുളം ആന്റണി പാപ്പുക്കുട്ടി ഭാഗവതർ ജയഭാരതി മീന ഖദീജ ആറന്മുള പൊന്നമ്മ മുതുകുളം രാഘവൻ പിള്ള പിന്നണിഗായകർ കെ.ജെ. യേശുദാസ് എ.പി. കോമള പി. ലീല അണിയറപ്രവർത്തകർ നിർമ്മാണം - പി കെ സത്യപാൽ സംവിധാനം - വേണു സംഗീതം - ബി.എ. ചിദംബരനാഥ് ഗാനരചന - പി. ഭാസ്കരൻ പശ്ചാത്തലസംഗീതം - ജോസഫ് കൃഷ്ണ ബാനർ - ഓറിയന്റൽ മൂവീസ് വിതരണം - അസ്സോസിയേറ്റഡ് പിക്ചേഴ്സ്, ചന്ദ്രതാര കഥ - കാര്യാട്ട് അച്ചുതമേനോൻ തിരക്കഥ - സത്യ സംഭാഷണം - ജഗതി എൻ.കെ. ആചാരി ചിത്രസംയോജനം - കെ ഡി ജോർജ്ജ് കലാസംവിധാനം - തിരുവല്ല ബേബി ഛായാഗ്രഹണം -ടി.
എൻ. കൃഷ്ണൻകുട്ടി നായർ.
ഗാനങ്ങൾ ബി.എ. ചിദംബരനാഥ് പി. ഭാസ്കരൻ ക്ര.
നം ഗാനം ആലാപനം 1 ആരാമമുല്ലകളേ പറയാമോ പി ലീല 2 വരുന്നൂ പോകുന്നൂ വഴിപോക്കർ കെ ജെ യേശുദാസ് 3 വണ്ണാൻ വന്നല്ലോ ഹോയ് വണ്ണാൻ വന്നല്ലോ കെ ജെ യേശുദാസ് 4 ഇന്നു വരും അച്ഛനിന്നു വരും പി ലീല 5 പുഷ്പങ്ങൾ ചൂടിയ കെ ജെ യേശുദാസ്, പി ലീല 6 ജനകനും ജനനിയും പി ലീല, എ.പി. കോമള.
അവലംബം ചലച്ചിത്രംകാണാൻ വിരുതൻ ശങ്കു (1968)
വിരുതുനഗർ ജില്ല ഇംഗ്ലീഷ് വിലാസം https://ml.wikipedia.org/wiki/Virudhunagar_District വിരുതുനഗർ ജില്ല, തമിൾനാട് ,ഇന്ത്യ
തെക്കേ ഇന്ത്യൻ സംസ്ഥാനമായ തമിഴ്‌നാട്ടിലെ ഒരു ജില്ലയാണ് വിരുതുനഗർ ജില്ല ( തമിഴ് : விருதுநகர் மாவட்டம் ).
വിരുതുനഗർ നഗരമാണ് ജില്ലയുടെ ആസ്ഥാനം.
തിരുനെൽവേലി,മധുരൈ ജില്ലകളിലുണ്ടായിരുന്ന ചില പ്രദേശങ്ങൾ സംയോജിപ്പിച്ചാണ് വിരുതുനഗർ ജില്ല രൂപികരിച്ചത്.
കർമവീരെർ കാമരാജർ ജില്ല എന്നും ഈ ജില്ല അറിയപ്പെടുന്നു .
ശ്രീവെള്ളിപുത്തൂർ  ശെൺബഗത്തോപ്പു ചാമ്പൽ മലയണ്ണാൻ സംരക്ഷണകേന്ദ്രം ശേന്ബഗതോപ്പു  ഇവിടുത്തുകാർക്ക് ഊട്ടി യെ പോലെയാണ്.
പ്രശാന്ത സുന്ദരമായ ഈ സ്ഥലം വിനോധസഞ്ചാരികളുടെ ആകർഷണ കേന്ദ്രമാണ് .
മീൻവെട്ടിപാറ വെള്ളച്ചാട്ടം  - മഴക്കാലത്തും ശരത്കാലതും സന്ദർശിക്കുവാൻ അനുയോജ്യമാണിവിടം
ശ്രീവല്ലിപുത്തൂർ നിന്നും 8 കിലോമീറ്റർ പടിഞ്ഞാറായി സ്ഥിതിചെയ്യുന്ന വനമേഖല ട്രെക്കിങ്ങിനു വളരെ അനുയോജ്യമാണ്.
ഇവിടേയ്ക്ക് ബസ്‌ സർവീസ് കാര്യമായിട്ടില്ല.
പൂർവഘട്ടത്തിന്റെ കിഴക്കൻ മലഞ്ചെരുവിലാണ് ഈ വനമേഖല.
ഈ ജില്ലയുടെ 6 .3 % മാത്രമാണ് വനമേഖല.
ഈ വനമേഖല അനേകം വംശനാശഭീഷണി നേരിട്ടുകൊണ്ടിരിക്കുന്ന സസ്യജന്തുജാലങ്ങളുടെ ആവാസകേന്ദ്രമാണ് .480 ചതുരശ്ര  കിലോമീറ്ററിൽ  സ്ഥിതി  ചെയ്യുന്ന  ഈ  വന്യജീവി  സങ്കേതം  ശ്രീവല്ലിപുത്തൂർ താലൂക്കിലെ  ശെബഗന്തോപ്പിൽ 1989 ലാണ്  സ്ഥാപിതമായത്.
ഈ വന്യജീവി സങ്കേതത്തിന്റെ തെക്ക്പടിഞ്ഞാറായി പെരിയാർ കടുവ സംരക്ഷിത പ്രദേശവും വടക്ക്പടിഞ്ഞാറായി meghamalaai  സംരക്ഷിത വനവുംസ്ഥിതി ചെയ്യുന്നു.
വിരുത്തി ഒന്നുപാതി
ഏതെങ്കിലും പ്രവർത്തിക്കോ അനുഭവത്തിനായിട്ടോ നൽകുന്നു.
ഒന്നു പാതിക്കുള്ള പാട്ടം സർക്കാരിനു നൽകണം.
ഒന്നുപകുതി വിരുത്തിയായി അനുഭവിക്കാവുന്നതാണ്.
ഇതിനെയാണ് വിരുത്തി ഒന്നുപാതിപാട്ടം എന്നു പറയുന്നത്.
അവലംബം ↑ പത്തൊൻപതാം നൂറ്റാണ്ടിലെ കേരളം.
കേരള സാഹിത്യ അക്കാദമി പു.914.
-2000
വിരുപാക്ഷൻ നംബൂതിരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സ്ത്രീകൾക്ക് വേദപഠനം വിലക്കിയിരുന്ന കാലത്ത് പെൺകുട്ടികൾക്ക് സ്വന്തം വേദപാഠശാലയിൽ പ്രവേശനം നൽകി പഠിപ്പിച്ച ഉൽപ്പതിഷ്ണുവാണ് വിരൂപാക്ഷൻ നമ്പൂതിരി.
1911ൽ ചെറുവത്തേരിയിൽ ജനിച്ച വിരൂപാക്ഷൻ നമ്പൂതിരി 1929ൽ ആലത്തൂർ സിദ്ധാശ്രമത്തിൽ എത്തി ബ്രഹ്മാനന്ദശിവയോഗിയുടെ ശിഷ്യത്വം സ്വീകരിച്ചു രാജയോഗം പഠിച്ചു.
ബ്രഹ്മാനന്ദശിവയോഗിയാണ് സാമൂഹ്യപരിഷ്ക്കരണചിന്തയിലേക്ക് ശിഷ്യനെ നയിച്ചത്.
വിദ്യാവിഹീനരായ താഴ്ന്ന ജാതിക്കർക്ക് ആത്മജ്ഞാനത്തിന്റെ മഹാപ്രകാശം പകരുന്നത് അദ്ദേഹം സിദ്ധാശ്രമത്തിൽ കണ്ടറിഞ്ഞു.
ബ്രാഹ്മണസമുദായത്തിൽ നിന്ന് ആദ്യമായി സിദ്ധാശ്രമത്തിൽ എത്തിയത് വിരൂപാക്ഷൻ നമ്പൂതിരിയായിരുന്നു.
ദളിതർക്ക് അമ്പലം തുറന്നു കൊടുത്തതിനു പുറമെ ഇരുപതിലേറെ അവർണ്ണബാലകർക്ക് പൂണൂൽ നൽകി അവരെ മന്ത്രതന്ത്രങ്ങൾ  പഠിപ്പിച്ചു.
അധികം താമസിയാതെ   കൂർക്കഞ്ചേരിയിൽ വെച്ച് ശ്രീനാരായണഗുരു വിനെ കണ്ടു.
ന്യായം, വൈശേഷികം , സാംഖ്യം , യോഗം , അർത്ഥശാസ്ത്രം തുടങ്ങിയവ ഗുരുവുമായി ചർച്ച ചെയ്തു.
സ്വാതന്ത്ര്യസമരം വീശിയടിക്കുന്ന അക്കാലത്ത് ഗാന്ധി യെ സന്ദർശിച്ചു.
1942 ജനുവരിയിൽ ഇരിങ്ങാലക്കുടയിൽ നടന്ന പ്രജാമണ്ഡലം വാർഷികസമ്മേളനത്തിൽ പങ്കെടുത്തു.
ദിവാന്റെ വിലക്കിനെ അവഗണിച്ച‌് നടന്ന സമ്മേളനത്തിന് വി ആർ കൃഷ്ണനെഴുത്തച്ഛൻ, നീലകണ്ഠയ്യർ, ഇക്കണ്ടവാരിയർ, പനമ്പിള്ളി ഗോവിന്ദമേനോൻ, ആർ എം മനക്കലാത്ത് എന്നിവരാണ് നേതൃത്വം നൽകിയത്.
തുടർന്ന് നൂൽ നൂൽക്കാനും കള്ളുഷാപ്പുകൾ പിക്കറ്റുചെയ്യാനും പോയി.
ചെറുവത്തേരിലെയും  വയനാട്ടിലെയും ഇല്ലം വക കൃഷിഭൂമി കൃഷിക്കാർക്കു  വീതിച്ചുകൊടുത്തു.
കിഴക്കേടത്തു മനയുടെ വകയായ വയനാട്ടിലെ എരനെല്ലൂർ നരസിംഹക്ഷേത്രം ആദിവാസികൾക്കു വിട്ടുകൊടുത്തു.
ലിംഗവിവേചനത്തിനും അനാചാരങ്ങൾക്കും ജാതി‐ മത വിവേചനത്തിനുമെതിരെ പോരാടിയ ഈ മനഷ്യസ്നേഹി 1983ൽ അന്തരിച്ചു.
വിരുംഗ ദേശീയോദ്യാനം
വിരുംഗ ദേശീയോദ്യാനം ( ഫ്രഞ്ച് : Parc National des Virunga ), 7,800 ചതുരശ്ര കിലോമീറ്റർ (3,000 ചതുരശ്ര മൈൽ) വിസ്തീർണ്ണമുള്ളതും തെക്കുഭാഗത്ത് വിരുംഗ മലനിരകൾ മുതൽ വടക്കുഭാഗത്ത് റ്വെൻസോറി മലനിരകൾ വരെയും വ്യാപിച്ചു കിടക്കുന്ന കിഴക്കൻ ഡെമോക്രാറ്റിക് റിപ്പബ്ലിക്ക് ഓഫ് കോംഗോയി ലെ ഒരു ദേശീയോദ്യാനമാണ്.
ഇത് റുവാണ്ടയിലെ വോൾക്കാനോസ് ദേശീയോദ്യാനം , ഉഗാണ്ടയിലെ റ്വെൻസോറി ദേശീയോദ്യാനം , ക്യൂൻ എലിസബത്ത് ദേശീയോദ്യാനം എന്നിവയുമായി അതിർത്തി പങ്കിടുന്നു.
ഈ ദേശീയോദ്യാനം നേരത്തേ ആൽബർട്ട് ദേശീയോദ്യാനം എന്നാണറിയപ്പെട്ടിരുന്നത്.
1925 ൽ ആഫ്രിക്കയിലെ ആദ്യത്തെ ദേശീയോദ്യാനമായി സ്ഥാപിക്കപ്പെട്ട ഇത് 1979 മുതൽ യുനെസ്കോയുടെ ലോക പൈതൃക സ്ഥലമായി അംഗീകരിക്കപ്പെട്ടിരിക്കുന്നു.
വിരുത്തി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
ഊഴിയം വകയ്ക്കായിട്ടു വിരുത്തിയായി കൊടുത്തിരിക്കുന്ന വസ്തുക്കളെയാണ് വിരുത്തിപ്പാട്ടം എന്നതുകൊണ്ട് ഉദ്ദേശിക്കുന്നത്.
അവലംബം ↑ The Land Temures of Travancore-Raman Menon .page v-vii, (1-55)1874.
↑ പത്തൊൻപതാം നൂറ്റാണ്ടിലെ കേരളം.
കേരള സാഹിത്യ അക്കാദമി പു.913.
വിരുന്നുകാരി
ശാന്തശ്രീ പിക്ചേഴ്സിന്റെ ബാനറിൽ വേണു നിർമിച്ച മലയാളചലച്ചിത്രമാണ് വിരുന്നുകാരി ( English: Virunnukari ).
തിരുമേനി പിക്ചേഴ്സ് വിതരണം ചെയ്ത ഈ ചിത്രം 1969 ഡിസംബർ 10-ന് കേരളമൊട്ടാകെ പ്രദർശനം തുടങ്ങി.
അഭിനേതാക്കൾ വിരുന്നുകാരിയിലെ ഒരു രംഗം പ്രേം നസീർ മധു കെ.പി. ഉമ്മർ ടി.എസ്. മുത്തയ്യ ശങ്കരാടി അടൂർ ഭാസി പി.ജെ. ആന്റണി നെല്ലിക്കോട് ഭാസ്കരൻ എം.എസ്. നമ്പൂതിരി കടുവാക്കുളം ആന്റണി അബ്ബാസ് രവി സുകുമാരൻ മാസ്റ്റർ സന്തോഷ് ഷീല അംബിക ജയഭാരതി സുകുമാരി ടി.ആർ. ഓമന ലക്ഷ്മി സരസ്വതി വിധുബാല ശ്രീലത പിന്നണിഗായകർ കെ.ജെ. യേശുദാസ് പി. ലീല എസ്. ജാനകി അണിയറപ്രവർത്തകർ നിർമ്മാണം, സംവിധാനം - വേണു സംഗീതം - എം എസ് ബാബുരാജ് ഗാനരചന - പി ഭസ്കരൻ ബാനർ - ശാന്തശ്രീ പിക്ചേഴ്സ് വിതരണം - തിരുമേനി പിക്ചേഴ്സ് കഥ, തിരക്കഥ - വേണു സംഭാഷണം - പി ജെ ആന്റണി ചിത്രസംയോജനം - ജി വെങ്കിട്ടരാമൻ കലാസംവിധാനം - കെ ബാലൻ ഛായാഗ്രഹണം - ടി എൻ കൃഷ്ണൻകുട്ടി നായർ വേഷവിധാനം - സി വി ശങ്കർ വസ്ത്രാലങ്കാരം - സുന്ദരം.
ഗാനങ്ങൾ സംഗീതം - എം.എസ്. ബാബുരാജ് ഗാനരചന - പി. ഭാസ്കരൻ ക്ര.
ഗാനം ആലാപനം 1 മുറ്റത്തെ മുല്ല തൻ മുത്താർക്കു മാലയിൽ എസ് ജാനകി 2 അമ്പാടിപ്പെണ്ണുങ്ങളോട് പരിഭവിച്ചിറങ്ങീ പി ലീല 3 പോർമുലക്കച്ചയുമായ് പി ലീല 4 ഇന്നലെ ഞാനൊരു സ്വപ്നശലഭമായ് നിൻ സി ഒ ആന്റോ, എസ് ജാനകി 5 ചുമലിൽ സ്വപ്നത്തിൻ കെ ജെ യേശുദാസ് 6 വാസന്ത സദനത്തിൻ പി ജയചന്ദ്രൻ.
അവലംബം പുറത്തേക്കുള്ള കണ്ണികൾ ദി ഹിന്ദുവിൽ നിന്ന് വിരുന്നുകാരി ചലച്ചിത്രംകാണാൻ വിരുന്നുകാരി (1969)
വിരുപ്പക്ക ഇംഗ്ലീഷ് വിലാസം https://ml.wikipedia.org/wiki/Viruppakka
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് വിരുപ്പക്ക.
അവിടെ ഒരു സഹകരണ നൂൽനൂൽപ്പ്ശാലയുണ്ട്.
പെരാപെര ഡാം ഈ ഗ്രാമത്തിന്റെ ഭാഗമാണ്.
തെക്കുംകര പഞ്ചായത്തിലുൾപ്പെടുന്നതാണ് വിരുപ്പക്ക ഗ്രാമം.
ആരാധനാലയങ്ങൾ വാസുദേവപുരം ക്ഷേത്രം 2 പള്ളികൾ സെന്റ് ജോർജ് മലംകര കത്തോലിക്ക് ചർച്ച് അവലംബം ↑ {{ cite web }} : | last= has numeric name ( help ) CS1 maint: multiple names: authors list ( link )
വിജി പള്ളിത്തൊടി
കടകളിൽ ജോലി ചെയ്യുന്ന സ്ത്രീകൾക്ക് ജോലി സമയങ്ങളിൽ ഇരിക്കുവാൻ അടക്കമുള്ള അടിസ്ഥാന അവകാശങ്ങൾ നേടാനായി പെൺകൂട്ട് എന്ന വനിതാ കൂട്ടായ്മയായ അസംഘടിത മേഖല തൊഴിലാളി യൂണിയൻ (അസംഘടിത മേഖലയിലെ തൊഴിലാളികൾക്കായുള്ള യൂണിയൻ) ഉണ്ടാക്കിയ വ്യക്തിയാണ് വിജി പെൺകൂട്ട് അഥവാ വിജി പള്ളിത്തൊടി (ജനനം 1968).
2018 ലെ ലോകമെമ്പാടുമുള്ള പ്രചോദനാത്മകവും സ്വാധീനമുള്ളതുമായ 100 സ്ത്രീകളുടെ ബിബിസി ഉണ്ടാക്കിയ പട്ടികയിൽ വിജിയും ഉണ്ട്.
കുട്ടിയായിരിക്കുമ്പോൾത്തന്നെ വിജി 1992 -ൽ കോഴിക്കോട് നടന്ന ദേശീയവനിതാസമ്മേളനത്തിൽ വോളണ്ടിയറായി പങ്കെടുക്കുകയും അവിടുന്ന് അവർക്ക് രാഷ്ട്രീയപ്രചോദനവും ഫെമിനിസത്തിലേക്കുള്ള ദിശയും  കണ്ടെത്താനായി.
പതിനാറാമത്തെ വയസ്സിൽ വിജി ഒരു തയ്യൽക്കാരന്റെ കടയിൽ ആദ്യത്തെ ജോലി ആരംഭിച്ചു.
വീട്ടിലെ മിക്കകുടുംബാംഗങ്ങളും കുടുംബത്തിനായി പണത്തിനായി ജോലിചെയ്യുമ്പോൾ, അവളുടെ പിതാവ് ജോലി ചെയ്യുകയും പാർട്ടികൾക്കും സാമൂഹിക പരിപാടികൾക്കുമായി പണം ചെലവഴിക്കുകയും ചെയ്തത് അവരുടെ ഭാവി പ്രസ്ഥാനങ്ങളിലേക്കുള്ള പ്രചോദനമായി.
2000 -കളുടെ തുടക്കത്തിൽ, കോഴിക്കോട് മിഠായിത്തെരുവിലെ ഏറ്റവും വലിയ വാണിജ്യ മേഖലയിൽ സ്ത്രീകൾ ശമ്പളവും തൊഴിൽ സാഹചര്യങ്ങളും താരതമ്യം ചെയ്യുന്ന മീറ്റിംഗുകൾ സംഘടിപ്പിച്ചു.
അക്കാലത്ത് ചിലർക്ക് വേനൽക്കാലത്ത് വെള്ളം കുടിക്കാൻ അനുവാദമുണ്ടായിരുന്നില്ല, മറ്റുള്ളവർക്ക് കുളിമുറിയിൽ പോകാൻ കഴിഞ്ഞില്ല.
കടകളിൽ ഉപഭോക്താക്കളില്ലെങ്കിലും, സുരക്ഷാ ക്യാമറകളിൽ അവർ ഇരിക്കുന്നത് പതിഞ്ഞാൽ സ്ത്രീകൾക്ക് കുറഞ്ഞ വേതനമായിരുന്നു ലഭിച്ചിരുന്നത്.
ഈ അനീതി കണ്ടതിനു ശേഷമാണ് വിജി പെൺകൂട്ട് എന്ന വനിതാ കൂട്ടായ്മ സൃഷ്ടിച്ചത്, 'സ്ത്രീകൾക്കിടയിൽ ഒരു കൂട്ടം/സൗഹൃദം' അല്ലെങ്കിൽ കൂടുതൽ സാധാരണമായി 'പരസ്പരസഹായത്തിനായി സ്ത്രീകൾ' എന്ന പ്രാദേശിക വാക്കിന്റെ പേരിലാണ് കേരളത്തിലെ നിരവധി ജില്ലകളിലൂടെ വ്യാപിച്ചത്.
വിൽപ്പനക്കാരായ സ്ത്രീകൾക്ക് ഇരിക്കാനുള്ള അവകാശം പോലുള്ള കൂടുതൽ അവകാശങ്ങൾക്കായി വിജയകരമായി പോരാടാൻ അവർക്ക് കഴിഞ്ഞു.
2018 ജൂലൈ 4 ന് ജോലി ചെയ്യുന്ന സ്ത്രീകൾക്ക് നിരവധി അവകാശങ്ങൾ നേടിക്കൊണ്ട് ഒരു നിയമം പാസാക്കിയതിനുശേഷവും, വിജയിക്കാത്ത നിരവധി അവകാശങ്ങൾക്കായി വിജി ഇപ്പോഴും പോരാടുന്നു. 'അസംഘടിത മേഖലയിലെ തൊഴിലാളികളുടെ യൂണിയൻ' എന്ന് വിവർത്തനം ചെയ്തുകൊണ്ട് 2014-ൽ രൂപവത്കരിച്ച വനിതാ കേന്ദ്രീകൃത തൊഴിലാളി സംഘടനയായ അസംഘടിത മേഖലാ തൊഴിലാളി യൂണിയന്റെ (എ.എം.ടി.യു) നേതാവാണ് അവർ.
പരമ്പരാഗത ട്രേഡ് യൂണിയനുകളിൽ സ്ത്രീകൾക്ക് മതിയായ ഇടത്തിന്റെ അഭാവവും അവരുടെ പ്രശ്നങ്ങളും പരിഹരിക്കുന്നതിനാണ് ഇത് സൃഷ്ടിച്ചത്.
മറ്റ് യൂണിയൻ ഓർഗനൈസേഷനുകളിൽ നിന്ന് അഭിപ്രായവ്യത്യാസങ്ങൾ ഉണ്ടായിട്ടുണ്ടെങ്കിലും ഇതിന് ഒരു ഇടമുണ്ടെന്നും കൂടുതൽ സ്ത്രീകൾ ഇതിനായി വരേണ്ടതുണ്ടെന്നതും വസ്തുതയാണ്.
ജീവനക്കാരൻ എന്നതിനുപരി ജോലിക്കാരി എന്ന പദം ഉപയോഗിക്കുന്നതിനെ വിജി പിന്തുണയ്ക്കുന്നു.
ഈ പദത്തിനാണത്രേ കരുത്തുകൂടുതൽ.
വിജിത റൊഹാന ഇംഗ്ലീഷ് വിലാസം https://ml.wikipedia.org/wiki/Vijitha_Rohana
1987 ൽ ശ്രീലങ്കയിൽ വെച്ച് അന്നത്തെ ഇന്ത്യൻ പ്രധാനമന്ത്രിയായിരുന്ന രാജീവ് ഗാന്ധിയെ വധിക്കാൻ ശ്രമിച്ചതിന്റെ പേരിൽ കുപ്രസിദ്ധനായ ശ്രീലങ്കൻ പട്ടാളക്കാരനും, നാവികനുമാണ് വിജെമുനി വിജിത റൊഹാന ഡിസിൽവ എന്ന വിജിത റൊഹാന .
1987 ജൂലൈ  29 ആം തീയതി ഇന്ത്യാ-ശ്രീലങ്ക കരാർ ഒപ്പു വെച്ചതിനുശേഷം, പിറ്റേദിവസം ജൂലൈ 30ന് പ്രസിഡന്റിന്റെ കൊട്ടാരത്തിൽ ഗാർഡ് ഓഫ് ഓണർ സ്വീകരിക്കുകയായിരുന്ന രാജീവ് ഗാന്ധിയെ അപ്രതീക്ഷിതമായി വിജിത, തോക്കിന്റെ പാത്തികൊണ്ട് അടിക്കാൻ ശ്രമിച്ചെങ്കിലും, പെട്ടെന്ന് ഒഴിഞ്ഞു മാറിയതുകൊണ്ട് അപകടത്തിൽ നിന്നും രാജീവ് ഗാന്ധി രക്ഷപ്പെടുകയായിരുന്നു.
ശ്രീലങ്കയുടെ ദക്ഷിണ പ്രവിശ്യയിലെ ഒരു ഗ്രാമത്തിൽ ജനിച്ച വിജിത പ്രാഥമിക വിദ്യാഭ്യാസത്തിനു ശേഷം, ശ്രീലങ്കൻ നാവികസേനയിൽ ഉദ്യോഗസ്ഥനായി.
കൊളംബോയിൽ വെച്ച് രാജീവ് ഗാന്ധിയും ശ്രീലങ്കൻ രാഷ്ട്രപതിയായ ജെ.ആർ.ജയവർദ്ധനെയും തമ്മിൽ ഇന്ത്യാ-ശ്രീലങ്ക സമാധാന കരാർ 1987 ജൂലൈ 29-ന് ഒപ്പുവെച്ചു.
തൊട്ടടുത്ത ദിവസം ശ്രീലങ്കൻ നാവികസേനയുടെ ‘ഗാർഡ് ഓഫ് ഓണർ’ സ്വീകരിക്കുകയായിരുന്ന രാജീവ് ഗാന്ധിയെ നിരയായി നിന്ന ശ്രീലങ്കൻ നാവികരിൽ വിജിത റൊഹാന എന്ന നാവികൻ തന്റെ തോക്കിന്റെ പാത്തികൊണ്ട് തലക്കടിച്ച് കൊല്ലുവാൻ ശ്രമിച്ചു.
രാജീവ് ഈ വധശ്രമത്തിൽ നിന്ന് ചെറിയ പരുക്കുകളോടെ കഷ്ടിച്ച് രക്ഷപെട്ടു.
രാജീവിനെ വധിക്കാൻ ശ്രമിച്ചതിൽ തെല്ലും ഖേദമില്ലെന്ന് പിന്നീട് വിജിത പറയുകയുണ്ടായി.
സൈനിക വിചാരണ
വിജിത പിന്നീട് സൈനിക വിചാരണ നേരിടേണ്ടി വന്നു.
ദേശീയ നേതാവിനെതിരേയുള്ള വധശ്രമം, നാവികസേനയുടെ അച്ചടക്കലംഘനം എന്നിവയായിരുന്നു വിജിതക്കെതിരേ ചുമത്തപ്പെട്ട കുറ്റങ്ങൾ.
സൈനിക കോടതി, വിജിതക്കു ആറു വർഷം തടവുശിക്ഷ വിധിച്ചുവെങ്കിലും, പിന്നീട് പ്രസിഡന്റ് പ്രേമദാസ ശിക്ഷ കാലയളവ് രണ്ടു വർഷമാക്കി വെട്ടുച്ചുരുക്കി.
രണ്ടര വർഷത്തിനു ശേഷം, വിജിത ജയിൽ മോചിതനായി.
ജയിൽ മോചിതനായ വിജിത പിന്നീട് അറിയപ്പെടുന്ന ഒരു  ജ്യോത്സ്യൻ ആയി തീർന്നു.
1990 ൽ വിജിത രാഷ്ട്രീയത്തിൽ പ്രവേശിച്ചു.
ശ്രീലങ്കൻ പൊതു തിരഞ്ഞെടുപ്പിൽ മത്സരിച്ചിട്ടുണ്ട്.
വിജ്ഞാനകോശം ഇംഗ്ലീഷ് വിലാസം https://ml.wikipedia.org/wiki/Encyclopedia
എല്ലാ വിജ്ഞാനശാഖകളെക്കുറിച്ചോ ഒരു പ്രത്യേക വിജ്ഞാനശാഖയെക്കുറിച്ചോ സമഗ്രമായ വിവരം തരുന്നതെന്താണോ അതിനെ വിജ്ഞാനകോശം ( ഇംഗ്ലീഷ് : എൻ‌സൈക്ലോപീഡിയ ) എന്നു വിളിക്കുന്നു.
വിജ്ഞാനകോശങ്ങൾ ഉരുത്തിരിഞ്ഞു വന്നത് നിഘണ്ടുക്കളിൽ നിന്നാണ്.
നിഘണ്ടുക്കൾ സാധാരണ ഒരു വാക്കിന്റെ അർത്ഥം മാത്രമാണ് വിശദീകരിക്കുന്നത്.
എന്നാൽ വിശദീകരണത്തിനു ശേഷവും വായനക്കാരിൽ സംശയങ്ങൾ അവശേഷിക്കാം.
വിജ്ഞാനകോശങ്ങൾ ഇത്തരം സംശയങ്ങൾ ദുരീകരിക്കാൻ പ്രാപ്തമാണ്.
ഇരുപതാം നൂറ്റാണ്ടിന്റെ അവസാനം വരെ എല്ലാ എൻ‌സൈക്ലോപീഡിയകളും അച്ചടിച്ചതായിരുന്നു.
ചുരുക്കം ചിലത് സിഡി-റോമിലും ഇൻറർനെറ്റിലും ഉണ്ടായിരുന്നു.
21-ാം നൂറ്റാണ്ടിലെ എൻ‌സൈക്ലോപീഡിയകൾ കൂടുതലും ഓൺ‌ലൈനിലാണ്.
ഇംഗ്ലീഷ് ഭാഷയിലെ ഏറ്റവും വലിയ എൻ‌സൈക്ലോപീഡിയ 5 ദശലക്ഷത്തിലധികം ലേഖനങ്ങളുള്ള ഇംഗ്ലീഷ് വിക്കിപീഡിയയാണ്.
രണ്ടാമത്തെ വലിയ എൻ‌സൈക്ലോപീഡിയ ഏറ്റവും കൂടുതൽ അച്ചടിച്ച എൻ‌സൈക്ലോപീഡിയ ബ്രിട്ടാനിക്കയാണ്.
ആയിരക്കണക്കിനു വർഷങ്ങളായി പ്രസിദ്ധീകരിച്ച എല്ലാ അറിവുകളും സംഗ്രഹിക്കാൻ വിജ്ഞാനകോശ പരമ്പരകൾ ഉപയോഗിച്ചിരുന്നു.
അച്ചടിശാല കണ്ടുപിടിച്ചതിനുശേഷം, നീണ്ട നിർവചനങ്ങളുള്ള നിഘണ്ടുക്കളെ വിജ്ഞാനകോശം എന്ന് വിളിക്കാൻ തുടങ്ങി.
അവ ലേഖനങ്ങളോ വിഷയങ്ങളോ ഉള്ള പുസ്തകങ്ങളായിരുന്നു.
മലയാളത്തിൽ ആദ്യമുണ്ടായ വിജ്ഞാനകോശങ്ങളിലൊന്നാണ് സസ്യശാസ്ത്രത്തെ കുറിച്ചുള്ള ഹോർത്തൂസ് മലബാറിക്കൂസ് .
വിജിലേഷ് കാരയാട്
മലയാള സിനിമയിൽ പ്രവർത്തിക്കുന്ന ഒരു ഇന്ത്യൻ നടനാണ് വിജിലേഷ് കാരയാട് , മഹേഷിന്റെ പ്രതികാരം, വരത്തൻ , കൊത്ത് , കൃഷ്ണൻകുട്ടി പണി തുടങ്ങി എന്നീ ചിത്രങ്ങളിലെ അഭിനയത്തിന് പേരുകേട്ടതാണ്.
കേരളത്തിലെ കോഴിക്കോട് ജില്ലയിലെ കാരയാട് എന്ന സ്ഥലത്താണ് വിജിലേഷ് വളർന്നത്, കാലടിയിലെ ശ്രീ ശങ്കരാചാര്യ സംസ്‌കൃത സർവ്വകലാശാലയിൽ ചേർന്നു  കൂടാതെ കോട്ടയം മഹാത്മാഗാന്ധി സർവ്വകലാശാലയിലെ സ്‌കൂൾ ഓഫ് ലെറ്റേഴ്‌സിൽ പഠിച്ചു.
ഹൈസ്കൂൾ അധ്യാപിക സ്വാതി ഹരിദാസ് ആണ് ഭാര്യ.
ദിലീഷ് പോത്തന്റെ മഹേഷിന്റെ പ്രതികാരം എന്ന സിനിമയിൽ തന്റെ സഹോദരിയെ വായ്നോക്കികളീൽ  നിന്ന് സംരക്ഷിക്കാൻ കുങ്ഫു പഠിക്കുന്ന ഒരു ഭീരുവായ സഹോദരന്റെ വേഷമായിരുന്നു അദ്ദേഹത്തിന്റെ ആദ്യത്തെ ശ്രദ്ധേയമായ വേഷം.
2021 ലെ ബലാത്സംഗവും പ്രതികാരവും ഹൊറർ സിനിമയായ കൃഷ്ണൻകുട്ടി പാനി തുടങ്ങിയിൽ അദ്ദേഹം ശ്രദ്ധേയമായ ഒരു സഹകഥാപാത്രത്തെ അവതരിപ്പിച്ചു.
ഫിലിമോഗ്രഫി Key ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു വർഷം ഫിലിം പങ്ക് 2016 മഹേഷിന്റെ പ്രതികാരം ആയോധന കലകൾ (വിജിലേഷ് ആയി) കാളി മോപെഡ് ഗയ് ഗപ്പി പാപ്പോയ് 2017 അലമാര ഫോട്ടോഗ്രാഫർ വർണ്ണത്തിൽ ആശങ്ക പാർത്ഥൻ വിമാനം വെങ്കിടിയുടെ സുഹൃത്ത് ആഭാസം നാല്പത്തിയൊന്ന് (41) ലിജോ തൃശ്ശിവപേരൂർ ക്ലിപ്തം 2018 കല്ലായി എഫ്എം സുഖമനോ ദവീദേ പ്രേമസൂത്രം പാണ്ടൻ പരമു തീവണ്ടി ലിബാഷ് വരത്തൻ ജിതിൻ 2019 പന്തു ഹാപ്പി സർദാർ എൽദോ 2020 കപ്പേല റിയാസ് 2021 കൃഷ്ണൻകുട്ടി പാനി തുടങ്ങി സമാധാനം ജോമോൻ അജഗജാന്തരം ഏദൻ 2022 വന്ദനം സ്റ്റേറ്റ് ബസ് കൊത്ത് അജിത് അപ്പൻ റഫറൻസുകൾ
വിജീഷ്
ഒരു മലയാള സിനിമാനടനാണ് വിജീഷ് .
2002ൽ പുറത്തിറങ്ങിയ നമ്മൾ ആണ് അഭിനയിച്ച ആദ്യ ചിത്രം.
അഭിനയിച്ച ചിത്രങ്ങൾ നമ്മൾ സ്വപ്നക്കൂട് മഞ്ഞുപോലൊരു പെൺ‌കുട്ടി ക്ലാസ്‌മേറ്റ്സ് ചക്രം പെരുമഴക്കാലം ഗ്രാമഫോൺ പുറത്തേയ്ക്കുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് വിജീഷ്
വിജൂ കൃഷ്ണൻ
സി.പി.ഐ.(എം) കേന്ദ്രകമ്മിറ്റി അംഗവും അഖിലേന്ത്യാ കിസാൻസഭയുടെ ജനറൽ സെക്രട്ടറിയുമാണ് വിജൂ .
സി.പി.(ഐ)എമ്മിന്റെ കെന്ദ്രകമ്മിറ്റി അംഗമാകുന്ന എറ്റവും പ്രായം കുറഞ്ഞ വ്യക്തിയാണ് വിജൂ.
2018 മാർച്ച്  12ന് മഹാരാഷ്ട്രയിൽ നടന്ന, ലോകശ്രദ്ധയാർജിച്ച കർഷകസമരമായ കിസാൻ ലോങ് മാർച്ചിനെ നയിച്ചവരിൽ പ്രധാനിയായിരുന്നു വിജൂ.
ജനനവും വിദ്യാഭ്യാസവും
1974 ൽ കണ്ണൂർ ജില്ലയിലെ കരിവെള്ളൂരിൽ പി കൃഷ്‌ണന്റെയും ശ്യാമളയുടെയും മകനായി വിജൂ  ജനിച്ചു.
ബംഗളൂരുവിലെ സെന്റ്  ജോസഫ്‌സ് കോളേജിലും ഡൽഹി ജെ.എൻ.യു.വിലും ആയിരുന്നു വിദ്യാഭ്യാസം.
ജെ.എൻ.യു. യൂണിയൻ പ്രസിഡൻറായി പ്രവർത്തിച്ചിട്ടുണ്ട്.
കാർഷിക സമ്പദ്ഘടനയിലെ മാറ്റത്തെക്കുറിച്ചുള്ള പഠനത്തിൽ ഗവേഷണ ബിരുദമുണ്ട്.
വിദ്യാർത്ഥി ആയിരിക്കെ എസ്.എഫ്.ഐ. യിലൂടെ ആയിരിന്നു വിജൂ കൃഷ്ണൻ രാഷ്ട്രീയ ജീവിതം ആരംഭിച്ചത്.
ജെ.എൻ.യു.വിൽ ഗവേഷണ വിദ്യാർത്ഥിയായിരിക്കെ അവിടത്തെ വിദ്യാർത്ഥി യൂണിയൻ പ്രസിഡണ്ട്‌ ആയിരിന്നു.
ഗവേഷണബിരുദം നേടിയതിനുശേഷം ബംഗളൂരുവിലെ സെന്റ്  ജോസഫ്‌സ് കോളേജിൽ രാഷ്ട്രതന്ത്രം ബിരുദാനന്തരബിരുദ വിഭാഗത്തിൽ അധ്യാപകനും വകുപ്പ് മേധാവിയും ആയി ഏതാനും വർഷം ജോലിനോക്കി.
പിന്നീട് ജോലി ഉപേക്ഷിച്ച് മുഴുവൻസമയ രാഷ്ട്രീയപ്രവർത്തകനായി.
അഖിലേന്ത്യാ കിസാൻസഭ , സി.പി.ഐ.(എം) എന്നിവയുടെ കേന്ദ്രനേതൃത്വത്തിൽ പ്രവർത്തിക്കുന്നു.
2012 മാർച്ച് 12 ന് മഹാരാഷ്ട്രയിലെ നാസികിൽ നിന്നും മുംബൈ വരെ നടന്ന കർഷകരുടെ ലോംഗ് മാർച്ച് സംഘടിപ്പിക്കുന്നതിൽ മുന്നിൽനിന്ന് പ്രവർത്തിച്ചു.
അവലംബം ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ https://www.rashtradeepika.com/former-jnu-student-vijoo-krishnan-is-the-master-brain-behind-peasant-struggle-in-maharashtra1/ ↑ ↑ ↑ https://timesofindia.indiatimes.com/india/unfortunate-that-farmers-need-to-get-on-to-streets-vijoo-krishnan/articleshow/63301936.cms
വിജേന്ദർ കുമാർ ഇംഗ്ലീഷ് വിലാസം https://ml.wikipedia.org/wiki/Vijender_Kumar
ഇന്ത്യയുടെ ഒരു ബോക്സിങ് കായികതാരമാണ് വിജേന്ദർ കുമാർ (ജനനം: ഒക്ടോബർ 29 , 1985 ).
ബെയ്ജിങ് ഒളിമ്പിക്‌സിൽ 75 കിലോഗ്രാം മിഡിൽവെയ്റ്റ് വിഭാഗത്തിൽ ഇദ്ദേഹം വെങ്കലമെഡൽ കരസ്ഥമാക്കി.
ഒളിമ്പിക്സ് ബോക്സിങ്ങിൽ ഇന്ത്യയ്ക്കുവേണ്ടി മെഡൽ നേടുന്ന ആദ്യ കായികതാരമാണ് വിജേന്ദർ.
ക്യൂബയുടെ എമലോ കൊറിയ ബെയൂക്സിനോടാണ് വിജേന്ദർ സെമിയിൽ പരാജയപ്പെട്ടത്.
നേരത്തെ ഇക്വഡോറിന്റെ കാർലോസ് ഗോംഗോറയെ ക്വാർട്ടറിൽ തോല്പിച്ച് സെമിയിൽ കടന്നതിനാൽ ഇദ്ദേഹം ഇന്ത്യയ്ക്ക് ഒരു മെഡൽ ഉറപ്പാക്കിക്കഴിഞ്ഞു.
ഷൂട്ടിങ്ങിൽ അഭിനവ് ബിന്ദ്രയും (സ്വർണ്ണം) ഗുസ്തിയിൽ സുശീൽ കുമാറും (വെങ്കലം) ബെയ്ജിങ് ഒളിമ്പിക്‌സിൽ ഇന്ത്യയ്ക്കുവേണ്ടി മെഡൽ നേടിയിരുന്നു.
വിജേന്ദറിന്റെ വെങ്കലമെഡൽ കൂടിയായതോടെ ഇന്ത്യയ്ക്ക് 2008 ഒളിമ്പിക്സിൽ 3 മെഡലുകളായി.
അവലംബം ↑ {{ cite web }} : Check date values in: | accessdate= ( help ) 2008 ↑ {{ cite web }} : Check date values in: | accessdate= ( help ) 2008 ↑ {{ cite web }} : Check date values in: | accessdate= ( help ) 2008 ↑ {{ cite web }} : Check date values in: | accessdate= ( help ) 2008 ↑ {{ cite web }} : Check date values in: | accessdate= ( help ) 2008
വിജിലൻസ് ആന്റ് ആന്റി കറപ്ഷൻ ബ്യൂറോ, കേരളം
കേരള സർക്കാറിന്റെ കീഴിൽ പൊതുജന സേവകരുടെ അഴിമതിയും ക്രമക്കേടുകളും കണ്ടുപിടിക്കുന്നതിനും തടയുന്നതിനും കുറ്റക്കാരെ നിയമത്തിനു മുൻപിൽ കൊണ്ടുവരുന്നതിനും വേണ്ടി വിജിലൻസ് വകുപ്പിനു കീഴിൽ പ്രവർത്തിക്കുന്ന വിഭാഗമാണ് വിജിലൻസ് ആന്റി കറപ്ഷ്ൻ ബ്യൂറോ .
തിരുവനന്തപുരം പി.എം.ജി ജംഗ്‌ഷനു സമീപമാണ് വിജിലൻസ് ആന്റി കറപ്ഷ്ൻ ബ്യൂറോയുടെ ആസ്ഥാനമായ വിജിലൻസ് ഡയറക്റ്ററേറ്റ് സ്ഥിതി ചെയ്യുന്നത്.
1964-ലാണ് ഇത് പ്രത്യേക വകുപ്പായി രൂപീകരിച്ചത്.
വകുപ്പിനെ കുറിച്ച്
വിജിലൻസ് ആന്റ് ആന്റി-കറപ്ഷൻ ബ്യൂറോ ആണ് സംസ്ഥാനത്ത് അഴിമതിയുമായി ബന്ധപ്പെട്ട കേസുകൾ കൈകാര്യം ചെയ്യുന്ന പ്രധാന ഏജൻസി.
1964 മുതൽ പ്രത്യേക വകുപ്പായി ഒരു ഡയറക്ടറുടെ കീഴിൽ അഴിമതി കേസുകൾ അന്വേഷിക്കുന്നതിനായി പോലീസ് വകുപ്പിലെ ഓഫീസർമാരുടെ സേവനം ഉപയോഗപ്പെടുത്തി പ്രവർത്തിച്ചുവരുന്നു.
അഴിമതിക്കാരെ നിയമത്തിന് മുന്നിലെത്തിച്ച് കേരളത്തെ അഴിമതിരഹിത സംസ്ഥാനമാക്കുന്നതിനുള്ള നിരന്തരവും ഇടതടവില്ലാത്തതുമായ പ്രവർത്തനങ്ങൾ വിജിലൻസ് വകുപ്പ് ഉറപ്പാക്കുന്നു.
എ.ഡി.ജി.പി റാങ്കിലുള്ള ഒരു ഡയറക്ടറാണ് വിജിലൻസ് ആന്റ് ആന്റി-കറപ്ഷൻ ബ്യൂറോയുടെ തലവൻ.
നിലവിലെ ഡയറക്ടറെ സഹായിക്കാനായി ഐ ജി റാങ്കു മുതൽ ഡി.ഐ.ജി. റാങ്കു വരെയുള്ള 4 പോലീസ് ഉദ്യോഗസ്ഥരുടെ അനുവദനീയ തസ്തികയുണ്ട്.
എന്നാൽ നിലവിൽ ഡയറക്ടറെ സഹായിക്കാനായി ഒരു പോലീസ് ഇൻസ്‌പെക്ടർ ജനറൽ (ഐ.ജി) പ്രവർത്തിക്കുന്നു.
ഭരണനിർവഹണ കാര്യങ്ങളിൽ ഡയറക്ടറെ സഹായിക്കുന്നതിനും ഇന്റലിജൻസ് ബ്രാഞ്ചുകളുടെ പ്രവർത്തനങ്ങൾക്ക് മേൽനോട്ടം വഹിക്കുന്നതിനുമായി ഒരു പോലീസ് സൂപ്രണ്ടും (ഇന്റലിജൻസ്), ഒരു ഡെപ്യൂട്ടി പോലീസ് സൂപ്രണ്ടും (എച്ച്.ക്യു) വും ഡയറക്ടറേറ്റിൽ പ്രവർത്തിക്കുന്നു.
കേരളത്തിലെ 14 ജില്ലകളിലായി വിജിലൻസ് യൂണിറ്റുകൾ പ്രവർത്തിക്കുന്നുണ്ട്.
ഓരോ ജില്ലകളിലും ഓരോ പോലീസ് ഡെപ്യൂട്ടി സൂപ്രണ്ട് മാരുടെ കീഴിൽ വിജിലൻസ് യൂണിറ്റുകൾ പ്രവർത്തിക്കുന്നുണ്ട്.
വിജിലൻസ് ഡിവൈഎസ്പി മാരെ സഹായിക്കുന്നതിനായി പോലീസ് ഇൻസ്പെക്ടർമാരും സബ് ഇൻസ്പെക്ടർമാരും അസിസ്റ്റൻറ് സബ് ഇൻസ്പെക്ടർമാരും സിവിൽ പോലീസ് ഓഫീസർമാരും ഉണ്ട്.
വിജിലൻസ് യൂണിറ്റ് ഓഫീസുകൾക്ക് പോലീസ് സ്റ്റേഷനെ പോലെ അഴിമതി തടയൽ ആക്ട് പ്രകാരം കേസുകൾ രജിസ്റ്റർ ചെയ്തു അന്വേഷിക്കാൻ അധികാരമുണ്ട്.
വിജിലൻസ് കേസുകളുടെ വിചാരണക്കായി പ്രത്യേകം വിജിലൻസ് കോടതികളും ട്രൈബ്യൂണലുകളും ഉണ്ട്.
ഈ പ്രത്യേക കോടതികൾ വിജിലൻസ് കേസുകൾ മാത്രം വിചാരണ ചെയ്യുന്നു.
വിജിലൻസ് കേസുകളുടെ ക്രൂസിക്യൂഷന് വേണ്ടി പ്രത്യേക പ്രോസിക്യൂട്ടർമാരും നിയമ ഉപദേശകരും വകുപ്പിൽ ഉണ്ട്.
കേരള പോലീസിൽ നിന്ന് ഡെപ്യൂട്ടേഷൻ വഴിയാണ് പോലീസ് ഉദ്യോഗസ്ഥരെ വിജിലൻസ് ബ്യൂറോയിലേക്ക് നിയമിക്കുന്നത്.
വിജിലൻസിലേക്ക് നേരിട്ടുള്ള നിയമനം നിലവിലില്ല.
വിജിലൻസിന്റെ പരിധിയിൽ വരുന്ന കുറ്റങ്ങൾ
കേരള സർക്കാർ ജീവനക്കാരുടെയും പൊതുമേഖലാ സ്ഥാപനങ്ങളിലെ ജീവനക്കാർ ഉൾപ്പെടെയുള്ള പൊതുപ്രവർത്തകരുടെയും പേരിലുള്ള താഴെപറയുന്ന തരത്തിലുള്ള ആരോപണങ്ങളെ കുറിച്ചുള്ള കേസുകളുടെയും അന്വേഷണങ്ങളാണ് ബ്യുറോ നടത്തുന്നത്.
പി സി ആക്ട് 1988ൽ നിർവചിച്ചിരിക്കുന്ന രീതിയിലുള്ള പൊതു സേവകരുടെ ക്രിമിനൽ പെരുമാറ്റം.